تونس جمهور باشلیغی قیس سعید، افریقا اولکه لری نینگ تالان – تاراج قیلینگن بایلیکلرینی قیته ریب بیریلیشی بوییچه چقیریق قیلدی.
تونس جمهور رئیسلیگی اجتماعی ترماق آدرسی آرقه لی نشر قیلینگن ویدیوده بلجیم نینگ پایتختی بروکسلده اویوشتیریلگن اروپا بیرلیگی – افریقا بیرلیگی جلسه سیگه قتنشگن جمهور باشلیغی سعید مطبوعاتگه بیانات بیردی.
سعید اوشبو بیاناتیده اولکه آتی توتمه دی.
سعید " افریقا اولکه لری نینگ تالان – تاراج قیلینگن بایلیکلرینی قیته ریب بیرینگ. افریقا خلقلریدن آلینگن پول و بایلیکلرنینگ یمان وضعیت گه دوچ قالینگن شو پیتده افریقا اولکه لریگه قیته ریب بیریلیشی کیره ک دیر" دیدی.
افریقا اولکه لریده تاباره یمانلشیب بارگن اجتماعی، اقتصادی و سیاسی شرطلرنینگ اصل سببلری نینگ تیلگه آلینیشی نینگ شرط ایکن لیگینی قید ایتگن سعید شولرنی ایتدی:
"بیزنینگ یانداشوویمیز اروپا بیرلیگی – افریقا بیرلیگی اولکه لری اورته سیده تینگلیک و صمیمیت اساسیده ینگی مناسبتلر ایجاد ایتیلیشی دیر. افریقا اولکه لری بیلن سابقگی شکلده مخاطب بولیش گه دوام ایتیش منطقسیزلیک دیر" دیدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
